IT Business - Litauszki János
Az oktatási és kulturális miniszter Balázs Béla-díjat adományozott Litauszki Jánosnak, a Magyar Televízió vezető rendezőjének a mozgókép területén kifejtett alkotói, művészi tevékenységéért. A szakember a PTE Állam- és Jogtudományi Karán diplomázott, és a Színház- és Filmművészeti Főiskola adásrendezői szakát is elvégezte. 1980 óta a Magyar Televízió munkatársa, a Pécsi Stúdióban kezdett dolgozni, gyakorlatilag az első perctől kezdve dokumentumfilm-készítéssel foglalkozik. 1985-től máig rendezi az Ablak című közéleti magazint, melynek 2000 és 2002 között főszerkesztője is volt. Jelenleg a Magyar Televízió főrendezője, és az adásrendezések mellett dokumentumfilmeket is forgat.